भिलाई . पेट्रोल, डीजल और रसोई गैस के बढ़ते दाम के खिलाफ कांग्रेस ने सोमवार को बंद का आह्वान किया था।शहर मेें जिसका मिला-जुला असर देखने को मिला। कांग्रेस के नेता मार्केट में घूम-घूम कर दोपहर 3 बजे तक बंद का समर्थन करने का आह्वान मार्केट के व्यापारियों से कर रहे थे।इस दौरान कुछ दुकानदारों ने दुकानों को बंद रखा और कुछ प्रदर्शनकारियों के सामने शटर गिरा देते और उनके आगे बढऩे के बाद पुन: दुकानों को खोल रहे थे। इधर चरोदा में कांग्रेसियों को पुलिस ने हिरासत में लिया और इसके बाद रिहा किया। भिलाई के टाउनशिप में बंद को लेकर प्रदर्शनकारियों में उत्साह नजर आया।यहां दुकानदारों ने भी सुबह के समय दुकानों को बंद रखकर ईंधन की बढ़ती कीमतों को लेकर सरकार के समक्ष अपना विरोध दर्ज करवाया।वहीं दोपहर बाद मार्केट में रौनक लौट आई।